section_heading: Rak
paragraph_text: Za veliku većinu karcinoma, rizični faktori su okolišni ili povezani s načinom života, prema tome, karcinom je najlakše prevenirati u usporedbi s ostalim nezaraznim bolestima. Više od 30 % karcinoma je moguće prevenirati izbjegavajući rizične faktore koji uključuju: duhan, prekomjernu tjelesnu težinu ili pretilost, manjak konzumacije voća i povrća, fizičku neaktivnost, alkohol, spolno prenosive infekcije i zagađenje zraka. Uzročnici infekcije su odgovorni za neke karcinome, na primjer gotovo svi karcinomi vrata maternice su uzrokovani humanim papiloma virusom.